ໂຕປະກັນ ຫຼາຍຮ້ອຍຄົນ ຖືກປ່ອຍໂຕ ແລະ ຫຼາຍຮ້ອຍຄົນ ຖືກພວກໂບໂກຮາຣາມ ຂ້າຕາຍ ໃນກາເມຣູນ
ບັນດາຜູ້ບັນຊາການທະຫານ ກ່າວວ່າ ກຳລັງປະສົມ ກາເມຣູນ ແລະ ໄນຈີເຣຍ ຍັງໄດ້ປົດປ່ອຍ ເມືອງ Kumahe ໃນພາລະກິດຕໍ່ຕ້ານ ພວກຫົວຮຸນແຮງຈັດ Boko Haram.
ກອງທັບຂອງປະເທດ ກາເມຣູນ ກ່າວວ່າ ກອງກຳລັງຂອງຕົນ ໄດ້ປົດ ປ່ອຍຕົວປະກັນຫຼາຍຮ້ອຍຄົນໃຫ້ເປັນອິດສະຫຼະ ແລະ ກໍໄດ້ຂ້າພວກ ຫົວຮຸນແຮງ ໂບໂກ ຮາຣາມ ປະມານ 100 ຄົນ ໃນການປະຕິບັດ ການຮ່ວມກັບກອງທະຫານ ໄນຈີເຣຍ ຜູ້ບັນຊາການທະຫານໄດ້ກ່າວໃນວັນເສົາວານນີ້ວ່າ ການປະ ສານກຳລັງກັນດັ່ງກ່າວນີ້ ຍັງໄດ້ປົດປ່ອຍເມືອງ Kumahe ທາງພາກຕາເວັນອອກສຽງ ເໜືອຂອງ ໄນຈີເຣຍ ໃກ້ກັບເຂດ ຊາຍແດນຂອງປະເທດ ກາເມຣູນ, ໃນລະຫວ່າງການປະຕິບັດ ການຕໍ່ຕ້ານກຸ່ມຫົວຮຸນແຮງ 3 ມື້ ອົງການຂ່າວ Reuters ໄດ້ອ້າງການກ່າວຂອງລັດຖະມົນຕີຄົມມະນາຄົມ ຂອງກາເມຣູນ ທ່ານ Tchiroma Bakary ວ່າ ທະຫານ ກາເມຣູນ 2 ຄົນໄດ້ເສຍຊີວິດ ແລະ 5 ຄົນ ໄດ້ ຮັບບາດເຈັບ ບໍ່ມີລາຍງານອິດສະຫຼະໃດໆມາຢືນຢັນຂ່າວດັ່ງກ່າວນີ້, ເຊິ່ງ ເກີດຂຶ້ນໃນຂະນະທີ່ທູດ ພິເສດ ສະຫະລັດ ໄດ້ປຶກສາຫາລືກັບບັນດາ ເຈົ້າໜ້າທີ່ກອງທັບ ໄນຈີເຣຍ ກ່ຽວກັບ ຄວາມເປັນໄປໄດ້ ໃນການສົ່ງ ບັນດາຜູ້ຊີ້ນຳທະຫານ ສະຫະລັດ ໄປຍັງຂົງເຂດນັ້ນ ເຈົ້າໜ້າທີ່ ສະຫະລັດ ຄົນໜຶ່ງໄດ້ກ່າວຕໍ່ ວີໂອເອ ໃນວັນສຸກທີຜ່ານ ມາວ່າ ການເຈລະຈາ ນີ້ ແມ່ນ  ແຕ່ວ່າຍັງບໍ່ທັນມີການ ຕັດສິນໃຈໃດໆເກີດຂຶ້ນເທື່ອ